<classify> Mchezo wa Kimataifa wa kirafiki ambao Yanga ilipaswa kucheza Julai 27 uwanja wa Taifa kuhitimisha Wiki ya Mwananchi, umesogezwa mbele ambapo utapangiwa tarehe nyingine. Kaimu Katibu Mkuu wa Yanga Dismas Ten amesema timu ya Taifa itacheza na Kenya kati ya Julai 26 na 28 katika mchezo wa kusaka tiketi ya kufuzu michuano ya CHAN inayohusisha wachezaji wa ndani. Hivyo kutokana na muingiliano wa ratiba, Yanga imelazimika kubadili tarehe ya Wiki ya Mwananchi ambapo tarehe mpya itatangazwa baadaye. Amesema timu itaendelea kujifua mkoani Morogoro kujiandaa na Tamasha hilo ambapo wamepanga kutumia siku hiyo kutambulisha kikosi chake cha msimu ujao  <topic>: MICHEZO 